สวัสดีค่ะ คือหนูอยากจะปรึกษาเกี่ยวกับฝังเข็มหน่อยอะค่ะ หนูฝังเข็มตั้งแต่วันที่28เมษายน2563 คุณที่ฝั่งเข็มก็ได้บอกอะไรคร่าวๆมาแล้วบ้าง ว่าช่วง1-2เดือนแรกอาจจะมีเลือดออก และห้ามมีเพศสัมพันธ์ หนูเลยงดมีเพศสัมพันไปเกือบๆเดือนหลังจากฝันเข็มพอมาถึงเดือนมิถุนา หนูก็ทีเพศสัมพันธ์ แต่ในระหว่างที่ฝังเข็มยาคุมไปแล้วอะค่ะ เลือดหนูมาเกือบทุกวัน มีหยุดเป็นช่วงๆแล้วก็มา มีบางช่วงหนูเป็นตกขาวสีเขียว หนูเลยไปหาพอไปหาเล่าอาการทุกอย่างให้ฟัง เลยให้ยาฮอร์โมนหรือยาหยุดเลือดอะค่ะ หนูพึ่งกินหมดไปเมื่อ3-4วันก่อน และนัดหนูอีกทีวัน24เดือนกรกฎาคม หนูเลยอยากสอบถามว่า สามเหตท่เลือดหนูมาเป็นเพราะยาหมดหรือว่าเป็นอาการผิดปกติของมดลูกระ?(คือหนูตกเลือดเมื่อวันที่27เมษายน2563 ไม่ได้ขูดมดลูกนอนโรงพยาบาลได้หนึ่งคืนให้กินแต่ยาแก้ปวด พอพรุ่งนี้เช้า ก็ให้ฝังเข็มและกลับบ้าน)
สวัสดีค่ะ การใช้ยาคุมแบบฝังที่ต้นแขนเพื่อคุมกำเนิดนั้น เป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะฝังยามีน้อยกว่า 1% ฝังทุก 3 หรือ 5 ปีขึ้นกับชนิดของยา โดยควรไปเอายาฝังออกตามนัด และฝังต่อหากยังไม่พร้อมตั้งครรภ์ผลข้างเคียงจากยาฝังที่พบได้บ่อยคือเรื่องเลือดออกผิดปกติทางช่องคลอด อาจเป็นเลือดออกกระปริดกระปรอยติดกันหลายวัน ร่วมกับอาจทำให้ประจำเดือนมาไม่สม่ำเสมอหรือถึงขั้นไม่มาไปได้โดยการมีเลือดออกผิดปกติระหว่างการฝังยา อาจจะนึกถึงสาเหตุเรื่องผลข้างเคียงจากยามากกว่าสาเหตุความผิดปกติของมดลูก คือถ้าก่อนการใช้ยาฝัง ประจำเดือนก็มาปกติดีมีแค่เลือดออกตอนที่มีภาวะแทรกซ้อนจากการตั้งครรภ์เช่นแท้ง แต่แท้งครบไปแล้ว ก็ไม่น่าเป็นสาเหตุจากมดลูกค่ะ แต่หากตอนนั้นเป็นเลือดออกจากสาเหตุอื่นๆ ก็ต้องดูว่าเป็นจากสาเหตุอะไร ต้องรักษาต่อเนื่องหรือไม่ดังนั้นในตอนนี้ให้สังเกตอาการไปก่อน หากเลือดออกมากเกิน 7 วันให้กลับไปพบแพทย์ ระหว่างนี้อาจงดการมีเพศสัมพันธ์ไป ไม่ซื้อยาปรับฮอร์โมนใดๆมาใช้เอง ใช้ยาภายใต้การดูแลของแพทย์เท่านั้น